Liang Qichao

Liang Qichao (kinesisk: 梁啟超; pinyin: Liáng Qǐchāo, Wade-Giles: Liang Ch'i-ch'ao; født 23. februar 1873 i Xinhui i provinsen Guangdong  i Kina, død 19. januar 1929 i Beijing) var en kinesisk forfatter, politisk filosof og politiker.

Liang fikk en grundig klassisk utdannelse, og ble reformatoren Kang Youweis fremste disippel. Etter statskuppet i 1898 som satte en stopper for Hundredagersreformen flyktet han og flere andre reformvennlige fra Kina. 
Liang slo seg ned i  Yokohama, og kom i Meijitidens Japan i kontakt med den tids vestlige politiske idéer og hvordan de ble satt ut i livet i et asiatisk land. Liang utgav flere politiske tidsskrifter under sitt opphold i Japan, rettet mot et ungt kinesisk publikum. Hans manifest Xinminshuo (1902) var med på å legge grunnlaget for nytenkningen om det kinesiske samfunnsliv. 

Han foretok også en rekke lengre reiser til Australia, USA og flere europeiske land. Etter Xinhairevolusjonen i 1911 vendte han tilbake til Kina og utgav der både den dagsavis og en månedsavis.

Han var justisminister i 1913-14 og viet seg deretter til en intensiv politisk forfattervirksomhet, bl.a. mot Japans innblandingspolitikk og mot Yuan Shikais monarkiplaner, som han bidro til å forpurre.

1917 tilrådet han Kinas deltagelse i Første verdenskrig. Etter Zhang Xuns mislykkede forsøk på å gjeninnsette Puyi som keiser i 1917 var Liang for en kort tid finansminister.

Grav 
Han ligger begravet i det som senere er blitt til en del av Beijing botaniske hage.

Referanser

Litteratur 
 Chang, Hao. Liang Ch'i-ch'ao and intellectual transition in China, 1890-1907. Cambridge, MA: Harvard East Asian series, 1971.
 Chen, Chun-chi. Politics and the novel: a study of Liang Ch'i-Ch'ao's future of New China and his views on fiction. Ann Arbor: UMI dissertation services, 1998.
 Huang, Philip: Liang Ch’i-ch’ao and Modern Chinese Liberalism (1972). Seattle and London: University of Washington Press. 
 Kovach, Bill and Rosenstiel, Tom.  The Elements of Journalism.  New York: Random House, 2001.
 Levenson, Joseph.  Liang Ch'i-Ch'ao and the Mind of Modern China.  Los Angeles: University of California Press, 1970.
 Li Xiaodong [李暁東]: Kindai Chūgoku no rikken kōsō – Gen Puku, Yō Do, Ryō Keichō to Meiji keimō shisō [近代中国の立憲構想－厳復・楊度・梁啓超と明治啓蒙思想] (2005). Tokio: Hōsei daigaku shuppankyoku. 
 Li Xisuo [李喜所] (ed.): Liang Qichao yu jindai zhongguo shehui wenhua [梁启超与近代中国社会文化] (2005). Tianjin: Tianjin guji chubanshe. 
 Shin, Tim Sung Wook. The concepts of state (kuo-chia) and people (min) in the late Ch'ing, 1890 – 1907: the Case of Liang Ch'i Ch'ao, T'an S'su-t'ung and Huang Tsun-Hsien. Ann Arbor: University Microfilms International, 1986.
 Tang, Xiaobing. Global space and the Nationalist Discourse of Modernity" the Historical Thinking of Liang Qichao. Stanford: Stanford University Press, 1996.
 Wang, Xunmin. Liang Qichao zhuan.  Beijing: Tuan jie chu ban she, 1998.
 Wu, Qichang. Liang Qichao zhuan. Beijing: Tuan jie chu ban she, 2004.
 Xiao, Xiaoxui. China encounters Western ideas (1895 – 1905): a rhetorical analysis of Yan Fu, Tan Sitong and Liang Qichao. Ann Arbor: UMI dissertation services, 1992.
 Yang Gang [杨钢] and Wang Xiangyi [王相宜] (ed.): Liang Qichao quanji [梁启超全集] (1999). Beijing: Beijing chubanshe. 
 Yang, Xiao: Liang Qichao’s Political and Social Philosophy, in Chung-ying Cheng, Nicholas Bunnin (eds.), Contemporary Chinese Philosophy (Malden: Blackwell), 2002, pp. 17-36.

Personer fra Jiangmen
Kinesiske politikere
Kinesiske filosofer
Kinesiske forfattere
Kinesiske journalister
Mandariner